**MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

* miestnej rady dňa 02.12.2019
* miestneho zastupiteľstva dňa 10.12.2019

**Kontrola plnenia uznesení**

**prijatých na zasadnutí Miestneho zastupiteľstva**

**Mestskej časti Bratislava Podunajské Biskupice dňa 04.11.2019**

Predkladá: Materiál obsahuje:

Ing. Peter **Á g h** - návrh uznesenia

prednosta miestneho úradu - kontrolu plnenia uznesení

Spracoval:

Mgr. Ján Špaček

ved. odd. org. a vnútornej správy

z podkladov vedúcich oddelení MiÚ

## Bratislava, december 2019

**Návrh uznesenia:**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

predloženú kontrolu plnenia uznesení prijatých na svojom zasadnutí dňa 04.11.2019.

**Kontrola plnenia uznesení zo zasadnutia Miestneho zastupiteľstva mestskej časti Bratislava – Podunajské Biskupice zo dňa 04.11.2019**

**K bodu 01)** Otvorenie.

**UZNESENIE č. 126/2018-2022**

Miestne zastupiteľstvo Mestskej časti Bratislava – Podunajské Biskupice

1. **s c h v a ľ u j e**
2. návrhovú komisiu v zložení: Ing. Ildikó Virágová - predseda,

Ing. Roman Lamoš,

Boris Boleček

1. overovateľov zápisnice: Iveta Daňková,

Ing. Zuzana Čermanová, PhD.

1. **s c h v a ľ u j e**

predložený návrh programu rokovania.

**K bodu 02)** Kontrola plnenia uznesení zo zasadnutia miestneho zastupiteľstva dňa 24.09.2019.

**UZNESENIE č. 127/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

predloženú kontrolu plnenia uznesení prijatých na svojom zasadnutí dňa 24.09.2019.

**K bodu 03)** Vyhlásenie voľby miestneho kontrolóra.

**UZNESENIE č. 128/2018-2022**

Miestne zastupiteľstvo Mestskej časti Bratislava – Podunajské Biskupice

**A/ vyhlasuje**

v zmysle § 18a ods. 2 zákona NR SR č. 369/1990 o obecnom zriadení v zmysle neskorších predpisov deň konania voľby miestneho kontrolóra na utorok, 10. decembra 2019 na zasadnutí Miestneho zastupiteľstva mestskej časti Bratislava – Podunajské Biskupice.

**B/ ustanovuje**

spôsob a vykonanie voľby miestneho kontrolóra Mestskej časti Bratislava – Podunajské Biskupice v zmysle § 18a ods. 3 zákona NR SR č. 369/1990 o obecnom zriadení verejnýmhlasovaním poslancov Miestneho zastupiteľstva mestskej časti Bratislava – Podunajské Biskupice. Samotnému aktu konania volieb miestneho kontrolóra bude predchádzať prezentácia jednotlivých kandidátov; kandidáti sa budú prezentovať v poradí, v akom boli doručené ich prihlášky na miestny úrad; každý kandidát má právo na vystúpenie pred miestnym zastupiteľstvom v deň konania voľby v časovom rozsahu max. 5 minút.

náležitosti prihlášky:

• meno, priezvisko, titul, dátum narodenia, bydlisko, kontaktný údaj

• údaj o najvyššom dosiahnutom vzdelaní doložený úradne overenou fotokópiou príslušného dokladu o dosiahnutom vzdelaní

• profesijný životopis

• výpis z registra trestov nie starší ako tri mesiace

• súhlas so zverejnením osobných údajov v zmysle § 11 zákona č. 122/2013 Z. z. o ochrane osobných údajov a o zmene a doplnení niektorých zákonov za účelom vykonania voľby miestneho kontrolóra na zasadnutí miestneho zastupiteľstva

**C/ určuje**

kvalifikačné predpoklady:

• bezúhonnosť deklarovaná výpisom z registra trestov

• ukončené minimálne úplné stredoškolské vzdelanie

pracovný úväzok:

• pracovný čas s 100% úväzkom, t. j. na plný úväzok

termín ukončenia podávania prihlášok:

• piatok, 22. november 2019, 12:00 hod.

termín nástupu do práce:

• piatok, 1. január 2020

miesto a spôsob odovzdávania prihlášok:

• písomnú prihlášku spolu s požadovanými dokladmi musia kandidáti zaslať poštou alebo osobne na adresu:

Miestny úrad MČ Bratislava – Podunajské Biskupice

Trojičné námestie 11

825 61 Bratislava

s označením „Voľba miestneho kontrolóra – NEOTVÁRAŤ“

**Plnenie: Vyhlásenie voľby miestneho kontrolóra bolo zverejnené na úradnej tabuli a elektronickej úradnej tabuli v lehote od 04.11.2019 do 22.11.2019. Zverejnenie bolo realizované aj formou inzerátov a to v Biskupických novinách č. 11/2019 a na webovom portáli profesia.sk v lehote od 7.11.2019 do 21.11.2019. Otváranie obálok vykonali starosta mestskej časti a zástupkyňa starostu mestskej časti dňa 25.11.2019 o 8.00 hod. Kandidátom, ktorí splnili podmienky boli zaslané pozvánky na zasadnutie miestneho zastupiteľstva, ktoré sa uskutoční 10.12.2019.**

**K bodu 4)** Rôzne, interpelácie poslancov.

1. Ildikó Virágová

* opýtala sa na členov Bytovej komisie, ktorých v zmysle prijatého VZN na septembrovom zastupiteľstve menuje starosta a kto bol menovaný za predsedu tejto komisie.

**Odpoveď starostu mestskej časti – Za miestny úrad starosta mestskej časti menoval za členov komisie zamestnancov Oľgu Kočišovú a Rudolfa Hégera, a z radov obyvateľov mestskej časti bola menovaná pani Andrea Horváthová. Za predsedu komisie bol menovaný Rudolf Héger.**

* Pani poslankyňa položila otázku, akým spôsobom bude zabezpečená informovanosť súčinnosť s oddelením sociálnych vecí, zdravotníctva a bytovej politiky, keď ani jeden člen predmetnej komisie nie je z daného oddelenia.

**Odpoveď prednostu Miestneho úradu – Komisia by mala fungovať rovnakým spôsobom ako ostatné komisie, kde materiály a podklady chystajú príslušné oddelenia a komisia na základe toho rozhoduje a prijíma uznesenia. Prednosta uviedol, že v rámci prvého zasadnutia komisie by si členovia mali stanoviť konkrétne podmienky za akých bude komisia fungovať.**

1. Zuzana Čermanová

* tlmočila požiadavku riaditeľky ZŠ Biskupická na spílenie suchých konárov v areáli ZŠ.
* poukázala na požiadavky obyvateľov na odpratanie suchého lístia a požiadavku na zabezpečenie kontajnerov na odpratanie biologického odpadu, prípadne zabezpečenie zberného dvora na záhradný odpad.

Odpoveď Ing. Eduard Vandriak

* **problém suchých konárov na stromoch v areáli ZŠ Biskupická si pracovníci oddelenia životného prostredia, odpadov a cestného hospodárstva preveria a budú riešiť.**
* **Informoval, že v súčasnej dobe skončila kosba trávnatých pozemkov mestskej časti a začína sa s čistením a zberom suchého lístia, rovnako je v riešení čistenie krajníc a chodníkov a parkovísk. Uvedená záležitosť sa bude riešiť dodávateľským spôsobom.**